Ministereitä on ohjeistettu välttämään virka-aikana pyöräilyä turvallisuussyistä – myöskään julkisia kulkuvälineitä ei suositella

Pyöräilyä ja julkisten kulkuvälineiden käyttöä pidetään turvallisuusriskinä. Ennen suomalaisministerit saivat pyöräillä virkamatkansa vapaasti.

Ministerin työ tunnetusti rajoittaa ihmisen elämää. Enää ministerit eivät saa virka-aikana edes ajaa polkupyörällä turvallisuussyistä – tai ainakin heitä on vahvasti kehotettu välttämään sitä.

Helsingin Sanomien tietojen mukaan ainakin ulkomaankauppa- ja kehitysministeri Kai Mykkänen (kok) olisi halunnut siirtyä eduskunnasta ja valtioneuvostosta Katajanokalle ulkoministeriöön vaikkapa uusilla keltaisilla kaupunkipyörillä. Mutta ei.